A.	VŠEOBECNÉ INFORMÁCIE

1.	Obchodné meno a sídlo spoločnosti:

Balex Metal, a.s.
Žilinská cesta 504/94
013 11 Lietavská Lúčka

Spoločnosť Balex  Metal a.s. (ďalej len Spoločnosť), bola založená 26. 2. 1999 pod názvom ELEMENT,s.r.o. a do obchodného registra bola zapísaná 9.4. 1999 (Obchodný register Okresného súdu Žilina, oddiel Sro, vložka č.11573/L). 
 
Na valnom zhromaždení konanom dňa 08.07.2014, spoločníci rozhodli o premene na akciovú spoločnosť ELEMENT, a.s.
a o zvýšení základného imania na 25.000 € z nerozdelených ziskov minulých rokov. Na valnom zhromaždení konanom 
dňa 21.12.2017 spoločníci rozhodli o zmene názvu spoločnosti na Balex Metal, a.s.

Hlavnými činnosťami Spoločnosti sú:
– výroba a predaj klampiarskych výrobkov
– s tým súvisiace služby a nákup a predaj tovaru.

2.	Dátum schválenia účtovnej závierky za predchádzajúce účtovné obdobie
	Účtovná závierka Spoločnosti k 31. decembru 2018, za predchádzajúce účtovné obdobie, bola schválená valným zhromaždením 17.6.2019

	Účtovná závierka je určená pre používateľov, ktorí majú primerané znalosti o obchodných a ekonomických činnostiach a účtovníctve a ktorí analyzujú tieto informácie s primeranou pozornosťou. Účtovná závierka neposkytuje a ani nemôže poskytovať všetky informácie, ktoré by existujúci a potencionálni investori, poskytovatelia úverov a pôžičiek a iní veritelia, mohli potrebovať. Títo používatelia musia relevantné informácie získať z iných zdrojov.

3.	Právny dôvod na zostavenie účtovnej závierky
	Účtovná závierka Spoločnosti k 31. decembru 2020 je zostavená ako riadna účtovná závierka podľa § 17 ods. 6 zákona NR SR č. 431/2002 Z. z. o účtovníctve (ďalej „zákon o účtovníctve“) za účtovné obdobie od 1. januára 2019 do 31. decembra 2019.

4.	Informácie o skupine 
	Spoločnosť je dcérskou účtovnou jednotkou spoločnosti Balex Metal Sp. z.o.o. so sídlom Bolszewo v Poľsku a s ňou je Spoločnosť súčasťou skupiny Kingspan Group so sídlom v Dubline. Konsolidovanú účtovnú závierku skupiny Kingspan Group zostavuje spoločnosť Kingspan Group Plc, Dublin Road, Kingscourt, Co Cavan, A82 XY31, Ireland.

	Konsolidovanú účtovnú závierku skupiny Kingspan Group je možné dostať priamo v sídle spoločnosti

	Spoločnosť nemá povinnosť zostaviť konsolidovanú účtovnú závierku.  

5.	Priemerný prepočítaný počet zamestnancov 
Priemerný prepočítaný počet zamestnancov Spoločnosti v účtovnom období 2020 bol 45 (v účtovnom období 2019 bol 49).
 
B.	Informácie o orgánoch účtovnej jednotky

 INFORMÁCIE O ORGÁNOCH ÚČTOVNEJ JEDNOTKY 

                           Predseda predstavenstva:    Ľubomír Cibulka 

                           Dozorná rada:                      Marek Dzikiewicz 
                                                                        Marian Forbák 
                                                                        Paul O´Gorman 
                                                                        Aiveen Kearney

        18. 3. 2020 väčšinový akcionár odkúpil 30% akcii od menšinového akcionára Ľubomíra Cibulku . Tak sa spoločnosť Balex Metal Sp. z.o.o. so sídlom Bolszewo v Poľsku, stala jediným akcionárom spoločnosti. Predsedom predstavenstva sa so vznikom funkcie 10.3.2020 stal Jacek Jajesnica.

Predseda predstavenstva:	Jacek Jajesnica

Dozorná rada: 		Marek Dzikiewicz
                                                     Georg  Faller
		            	 	Paul O´Gorman

                                         	
Členom štatutárneho orgánu, ani členom dozorných orgánov  neboli v roku 2020 poskytnuté žiadne pôžičky, záruky alebo iné formy zabezpečenia, ani finančné prostriedky alebo iné plnenia na súkromné účely členov.

C.	Informácie o PRIJATÝCH POSTUPOCH 

1.	Východiská pre zostavenie účtovnej závierky

Účtovná závierka bola zostavená za predpokladu, že Spoločnosť bude nepretržite pokračovať vo svojej činnosti (going concern).

Účtovné metódy a všeobecné účtovné zásady boli účtovnou jednotkou konzistentne aplikované. V účtovnom období
2020 spoločnosť nevykonala žiadne opravy významných chýb minulých období

2.	Použitie odhadov a úsudkov

  Úsudky

V súvislosti s aplikáciou účtovných metód a účtovných zásad Spoločnosti nie sú potrebné také úsudky, ktoré by mali významný dopad na hodnoty vykázané v účtovnej závierke.

  Neistoty v odhadoch a predpokladoch

Odhady a súvisiace predpoklady sú Spoločnosťou neustále prehodnocované. Korekcie účtovných odhadov nie sú vykázané retrospektívne, ale sú vykázané  v období, v ktorom je odhad korigovaný, ak korekcia ovplyvňuje iba toto obdobie, alebo v období korekcie a v budúcich obdobiach, ak korekcia ovplyvňuje toto aj budúce obdobia. 

Spoločnosť neidentifikovala takú neistotu v odhadoch a predpokladoch, pri ktorej by existovalo signifikantné riziko ,že by mohla viesť k ich významnej úprave v nasledujúcom účtovnom období

3.	Dlhodobý nehmotný majetok a dlhodobý hmotný majetok

Dlhodobý majetok nakupovaný sa oceňuje obstarávacou cenou, ktorá zahŕňa cenu obstarania a náklady súvisiace s obstaraním (clo, prepravu, montáž, poistné a pod.), zníženú o dobropisy, skontá, rabaty, zľavy z ceny, bonusy a pod. 

Súčasťou obstarávacej ceny dlhodobého majetku  nie sú úroky z úverov, ktoré vznikli do momentu uvedenia dlhodobého majetku do používania. 

Dlhodobý majetok vytvorený vlastnou činnosťou sa oceňuje vlastnými nákladmi. Vlastnými nákladmi sú všetky priame náklady vynaložené na výrobu alebo inú činnosť a nepriame náklady, ktoré sa vzťahujú na výrobu alebo inú činnosť.
 
Odpisy dlhodobého nehmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia. 

Odpisovať sa začína prvým dňom mesiaca nasledujúceho po uvedení dlhodobého majetku do používania. Drobný dlhodobý nehmotný majetok, ktorého obstarávacia cena (resp. vlastné náklady) je 2 400 EUR a nižšia,
sa považuje za náklad a účtuje sa na účet 518 – Ostatné služby.

Predpokladaná doba používania, metóda odpisovania a odpisová sadzba sú uvedené v nasledujúcej tabuľke:

Dlhodobým hmotný a nehmotný majetok	Predpokladaná doba používania v mesiacoch	% odpisu	
Softvér	48	25	
Inventár	72	16,67	
Dopravné prostriedky	48	25	
Stroje a zariadenia	72 - 180	6,67 - 16,67	
Drobné stavby	144	8,33	
Budovy a stavby	480	2,5	

Metódy odpisovania, doby použiteľnosti a zostatkové hodnoty sa prehodnocujú ku dňu, ku ktorému sa zostavuje účtovná závierka, a ak je to potrebné, urobia sa úpravy. 

Odpisy dlhodobého hmotného majetku sú stanovené vychádzajúc z predpokladanej doby jeho používania a predpokladaného priebehu jeho opotrebenia.

Pozemky sa neodpisujú.

Posúdenie zníženia hodnoty majetku
Opravné položky sa tvoria na základe zásady opatrnosti, ak je opodstatnené predpokladať, že došlo k zníženiu hodnoty majetku oproti jeho oceneniu v účtovníctve. Opravná položka sa účtuje v sume opodstatneného predpokladu zníženia hodnoty majetku oproti jeho oceneniu v účtovníctve.

Faktory, ktoré sú považované za dôležité pri  posudzovaní zníženia hodnoty majetku sú: 
•	technologický pokrok,
•	významne nedostatočné prevádzkové výsledky v porovnaní s historickými alebo plánovanými prevádzkovými výsledkami,
•	významné zmeny v spôsobe použitia majetku Spoločnosti alebo celkovej zmeny stratégie Spoločnosti,
•	zastaralosť produktov.

Ak Spoločnosť zistí, že na základe existencie jedného alebo viacerých indikátorov zníženia hodnoty majetku možno predpokladať, že došlo k zníženiu hodnoty majetku oproti jeho oceneniu v účtovníctve, vypočíta zníženie hodnoty majetku na základe odhadov projektovaných čistých diskontovaných peňažných tokov, ktoré sa očakávajú z daného majetku, vrátane jeho prípadného predaja. Odhadované zníženie hodnoty by sa mohlo preukázať ako nedostatočné, ak by analýzy nadhodnotili peňažné toky alebo ak sa zmenia podmienky v budúcnosti (pre viac informácií pozri bod C.9 Zníženie hodnoty majetku a opravné položky). 

4.	Zásoby 

Zásoby sa oceňujú nižšou z nasledujúcich hodnôt: obstarávacou cenou (nakupované zásoby) alebo vlastnými nákladmi (zásoby vytvorené vlastnou činnosťou), alebo čistou realizačnou hodnotou.

Obstarávacia cena zahŕňa cenu zásob , za ktorú sa zásoby obstarali a náklady súvisiace s obstaraním (clo, prepravu, poistné, provízie, a pod.), zníženú o dobropisy, skontá, rabaty, zľavy z ceny, bonusy a pod.  Úroky z cudzích zdrojov nie sú súčasťou obstarávacej ceny. Nakupované zásoby sa oceňujú váženým aritmetickým priemerom z obstarávacích cien. 

Vlastné náklady zahŕňajú priame náklady (priamy materiál, priame mzdy a ostatné priame náklady)  a časť nepriamych nákladov bezprostredne súvisiacich s vytvorením zásob vlastnou činnosťou (výrobná réžia).  Výrobná  réžia sa do vlastných nákladov zahŕňa v závislosti od stupňa rozpracovanosti týchto zásob. Správna réžia a odbytové náklady nie sú súčasťou vlastných nákladov. Súčasťou vlastných nákladov nie sú úroky z cudzích zdrojov. 

Pri vyskladňovaní vlastných výrobkov spoločnosť používa metódu FIFO. Zásoby týkajúce sa zákazkovej výroby sú účtované priamo do nákladov konkrétnej realizovanej zákazky.

Čistá realizačná hodnota je predpokladaná predajná cena znížená a predpokladané náklady na ich dokončenie a o predpokladané náklady súvisiace s ich predajom.

Zníženie hodnoty zásob sa zohľadňuje vytvorením opravnej položky.

5.	Pohľadávky

Pohľadávky pri ich vzniku sa oceňujú ich menovitou hodnotou; postúpené pohľadávky a pohľadávky nadobudnuté vkladom do základného imania sa oceňujú obstarávacou cenou vrátane nákladov súvisiacich s obstaraním. Toto ocenenie sa znižuje o pochybné a nevymožiteľné pohľadávky.

Pri dlhodobých pôžičkách a pohľadávkach, ak je zostatková doba splatnosti pohľadávky alebo pôžičky dlhšia ako jeden rok, upravuje sa hodnota tejto pohľadávky alebo pôžičky formou opravnej položky, ktorá predstavuje rozdiel medzi menovitou a súčasnou hodnotou pohľadávky. Súčasná hodnota pohľadávky sa počíta ak súčet súčinov budúcich peňažných príjmov a príslušných diskontných faktorov. 

6.	Vlastné akcie a vlastné obchodné podiely

Vlastné akcie a vlastné obchodné podiely sa oceňujú obstarávacou cenou. 

7.	Finančné účty

Finančné účty tvorí peňažná hotovosť, ceniny, zostatky na bankových účtoch a oceňujú sa menovitou hodnotou. Zníženie ich hodnoty sa vyjadruje opravnou položkou. 

8.	Náklady budúcich období a príjmy budúcich období

Náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

9.	Zníženie hodnoty majetku a opravné položky

Opravné položky sa tvoria na základe zásady opatrnosti, ak je opodstatnené predpokladať, že došlo k zníženiu hodnoty majetku oproti jeho oceneniu v účtovníctve. Opravná položka sa účtuje v sume opodstatneného predpokladu zníženia hodnoty majetku oproti jeho oceneniu v účtovníctve. Opravné položky sa zrušia alebo zmení sa ich výška, ak nastane zmena predpokladu zníženia hodnoty.

Zníženie hodnoty dlhodobého majetku a zásob
Ku každému dňu, ku ktorému sa zostavuje účtovná závierka, je účtovná hodnota majetku Spoločnosti, iného ako odloženej daňovej pohľadávky (pozri bod C.13 Odložené dane) posudzovaná s cieľom zistiť, či existujú indikátory, že by mohlo dôjsť k zníženiu hodnoty majetku. Ak takéto indikátory existujú, potom sa odhadnú predpokladané budúce ekonomické úžitky z daného majetku. 

Opravné položky vykázané v predchádzajúcich obdobiach sa prehodnocujú ku každému dňu, ku ktorému sa zostavuje účtovná závierka s cieľom zistiť, či existujú indikátory, ktoré by naznačovali, že došlo k zmene v predpoklade zníženia hodnoty majetku alebo tento predpoklad prestal existovať. Opravná položka sa zruší, ak došlo k zmene predpokladov použitých na určenie predpokladaných ekonomických úžitkov z daného majetku. Opravná položka sa zruší len v rozsahu, v akom účtovná hodnota majetku neprevýši tú účtovnú hodnotu, ktorá by bola stanovená po zohľadnení odpisov, ak by opravná položka nebola vykázaná. 

Zníženie hodnoty finančného majetku a pohľadávok 

Ku každému dňu, ku ktorému sa zostavuje účtovná závierka sa finančný majetok, ktorý nie je ocenený reálnou hodnotou posudzuje s cieľom zistiť, či existujú objektívne dôkazy zníženia jeho hodnoty.

Medzi objektívne dôkazy o znížení hodnoty finančného majetku patrí nesplácanie dlhu alebo protiprávne konanie dlžníka, reštrukturalizácia pohľadávok Spoločnosti za podmienok, o ktorých by Spoločnosť za normálnej situácie neuvažovala, indikácie, že na majetok dlžníka alebo emitenta bude vyhlásený konkurz, alebo skutočnosť, že pre cenný papier prestal existovať aktívny trh. Objektívnym dôkazom zníženia hodnoty investícií do majetkových cenných papierov je aj významné alebo dlhodobé zníženie ich reálnej hodnoty pod úroveň ich obstarávacej ceny.

Opravná položka sa zruší, ak následné zvýšenie predpokladaných budúcich ekonomických úžitkov možno objektívne spájať s udalosťou, ktorá nastala po vykázaní opravnej položky.

10.	Záväzky

Záväzky pri ich vzniku sa oceňujú menovitou hodnotou. Záväzky pri ich prevzatí sa oceňujú obstarávacou cenou. Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení. 

11.	Rezervy

Rezerva je záväzok predstavujúci existujúcu povinnosť Spoločnosti, ktorá vznikla z minulých udalostí a je pravdepodobné, že v budúcnosti zníži jej ekonomické úžitky. Rezervy sú záväzky s neurčitým časovým vymedzením alebo výškou a oceňujú sa odhadom v sume potrebnej na splnenie existujúcej povinnosti ku dňu, ku ktorému sa zostavuje účtovná závierka.

Tvorba rezervy sa účtuje na vecne príslušný nákladový alebo majetkový účet, ku ktorému záväzok prislúcha. Použitie rezervy sa účtuje na ťarchu vecne príslušného účtu rezerv so súvzťažným zápisom v prospech vecne príslušného účtu záväzkov. Rozpustenie nepotrebnej rezervy alebo jej časti sa účtuje opačným účtovným zápisom ako sa účtovala tvorba rezervy.
 
Tvorba rezervy na bonusy, rabaty, skontá a vrátenie kúpnej ceny pri reklamácii sa účtuje ako zníženie pôvodne dosiahnutých výnosov so súvzťažným zápisom v prospech účtu rezerv. 

Nevyfakturované dodávky majetku
Rezervy na nevyfakturované dodávky majetku sa nevykazujú s vplyvom na výsledok hospodárenia a oceňujú sa v odhadovanej výške záväzku.

12.	Zamestnanecké požitky

Platy, mzdy, príspevky do dôchodkových a poistných fondov, platená ročná dovolenka a platená zdravotná dovolenka, bonusy a ostatné nepeňažné požitky (napr. zdravotná starostlivosť) sa účtujú v účtovnom období, s ktorým vecne a časovo súvisia.

13.	Odložené dane

Odložené dane (odložená daňová pohľadávka a odložený daňový záväzok) sa vzťahujú na: 
a)	dočasné rozdiely medzi účtovnou hodnotou majetku a účtovnou hodnotou záväzkov vykázanou v súvahe a ich daňovou základňou,
b)	možnosť umorovať daňovú stratu v budúcnosti, ktorou sa rozumie možnosť odpočítať daňovú stratu od základu dane v budúcnosti,
c)	možnosť previesť nevyužité daňové odpočty a iné daňové nároky do budúcich období.

Odložená daňová pohľadávka ani odložený daňový záväzok sa neúčtuje pri: 
•	dočasných rozdieloch pri prvotnom zaúčtovaní (angl. initial recognition) majetku alebo záväzku v účtovníctve, ak v čase prvotného zaúčtovania nemá tento účtovný prípad vplyv ani na výsledok hospodárenia ani na základ dane a zároveň nejde o kombináciu podnikov (t. j. nejde o účtovný prípad vznikajúci u kupujúceho pri kúpe podniku alebo časti podniku, prijímateľa vkladu podniku alebo časti podniku alebo u nástupníckej účtovnej jednotke pri zlúčení, splynutí alebo rozdelení),
•	dočasných rozdieloch súvisiacich s podielmi v dcérskych, spoločných a pridružených účtovných jednotkách, ak Spoločnosť je schopná ovplyvniť vyrovnanie týchto dočasných rozdielov a je pravdepodobné, že tieto dočasné rozdiely nebudú vyrovnané v blízkej budúcnosti,
•	dočasných rozdieloch pri prvotnom zaúčtovaní goodwillu alebo záporného goodwillu.

O odloženej daňovej pohľadávke z odpočítateľných dočasných rozdielov, z nevyužitých daňových strát a nevyužitých daňových odpočtov a iných daňových nárokov sa účtuje len vtedy, ak je pravdepodobné, že budúci základ dane, voči ktorému ich bude možné využiť,  je dosiahnuteľný. Odložená daňová pohľadávka sa preveruje ku každému dňu, ku ktorému sa zostavuje účtovná závierka a znižuje sa vo výške, v akej je nepravdepodobné, že základ dane z príjmov bude dosiahnutý. Pri výpočte odloženej dane sa použije sadzba dane z príjmov, o ktorej sa predpokladá, že bude platiť v čase vyrovnania odloženej dane.

V súvahe sa odložená daňová pohľadávka a odložený daňový záväzok vykazujú samostatne. Ak sa vzťahujú na odloženú  daň z príjmov toho istého daňovníka a ide o ten istý daňový úrad, môže sa vykázať len výsledný zostatok účtu 481 – Odložený daňový záväzok a odložená daňová pohľadávka. 

14.	Výdavky budúcich období a výnosy budúcich období

Výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.

15.	Prenájom (lízing) 

Finančný prenájom. Finančný prenájom je obstaranie dlhodobého hmotného majetku na základe nájomnej zmluvy s dojednaným právom kúpy prenajatej veci za dohodnuté platby počas dohodnutej doby nájmu. Majetok prenajatý  formou finančného prenájmu vykazuje ako svoj majetok a odpisuje ho jeho nájomca, nie vlastník. 

Operatívny prenájom. Majetok prenajatý na základe operatívneho prenájmu vykazuje ako svoj majetok jeho vlastník, nie nájomca. Prenájom majetku formou operatívneho leasingu sa účtuje do nákladov priebežne počas doby trvania leasingovej zmluvy.

16.	Cudzia mena

Majetok a záväzky vyjadrené v cudzej mene sa ku dňu uskutočnenia účtovného prípadu prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu (ďalej ako referenčný kurz).

Ku dňu, ku ktorému sa zostavuje účtovná závierka, sa už neprepočítavajú. 

Majetok a záväzky vyjadrené v cudzej mene (okrem prijatých a poskytnutých preddavkov) sa ku dňu, ku ktorému sa zostavuje účtovná závierka, prepočítavajú na menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň, ku ktorému sa zostavuje účtovná závierka, a účtujú sa s vplyvom na výsledok hospodárenia. 

17.	Výnosy

Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.), bez ohľadu na to, či zákazník mal vopred na zľavu nárok, alebo či ide o dodatočne uznanú zľavu.

Tržby z predaja služieb sa vykazujú v účtovnom období, v ktorom boli služby poskytnuté.

18.	Porovnateľné údaje

Ak v dôsledku zmeny účtovných metód a účtovných zásad nie sú hodnoty za bezprostredne predchádzajúce účtovné obdobie v jednotlivých súčastiach účtovnej závierky porovnateľné, uvádza sa vysvetlenie o neporovnateľných hodnotách v poznámkach. 

19.	Oprava chýb minulých období

V roku 2020 Spoločnosť neúčtovala o oprave významných chýb minulých období 

D.	informáciE K POLOŽKÁM súvahy a VÝKAZU ZISKOV A STRÁT

1.	Záväzky

Štruktúra záväzkov (okrem záväzkov zo sociálneho fondu a odloženého daňového záväzku) podľa zostatkovej doby splatnosti je uvedená v nasledujúcom prehľade:

Záväzky	31.12.2020 v €	31.12.2019 v €	
Záväzky po splatnosti                                                                                                 	                   5 002,00	12 361,00	
Záväzky so zostatkovou dobou splatnosti do 1 roka                                                                                                              	4 753 058,00	4 837 510,00	
Záväzky so zostatkovou dobou splatnosti  1-5 rokov		0,00	
Záväzky so zostatkovou dobou splatnosti viac ako 5 rokov		0,00	
Záväzky spolu	4 758 060,00	4 849 871,00	

Spoločnosť v roku 2018 evidovala medzi krátkodobými  záväzkami pôžičku od Balex Metalu Sp.z o.o.. V roku 2019 bol tento záväzok presunutý na Kingspan International Finance.
Pôžička je poskytnutá bankou Bank Mendes Gans N.V.
V súvahe je zaúčtovaná  na bankovom účte 22123.

2.	Vlastné imanie

 	2020	2019	
Vlastné imanie	1 015 406	1 173 114,00	
Základné imanie	25 000,00	25 000,00	
Ostatné kapitálové fondy (vytvorené v r.2015)	975 000,00	975 000,00	
Zákonné rezervné fondy	5 000,00	5 000,00	
statné fondy zo zisku  (vytvorené zo zisku r.2014)	16 612,00	16 612,00	
Nerozdelený zisk minulých rokov	374 850,00	374 850,00	
Neuhradená strata minulých rokov	-223 348,00	-99 920,00	
Hospodársky výsledok 2020	-157 708,00	-123 428,00	
 
Základné imanie

Na základné zápisnice zo dňa  12.8.2014 spoločnosť zmenila právnu formu podnikania zo spoločnosti s ručením obmedzeným na akciovú spoločnosť. Zároveň zvýšila základné imanie z 5 000,-€ na 25 000,-€. Základné imanie sa skladá zo 100 ks akcií, hodnota jednej akcie je 250,-€.

E.	Informácie o skutočnostiach, ktoré nastali po dni, ku ktorému sa zostavuje účtovná závierka, do dňa zostavenia účtovnej závierky

Po 31. decembri 2020 nastali tieto udalosti majúce významný vplyv na verné zobrazenie skutočností, ktoré sú predmetom účtovníctva:

Svetová zdravotnícka organizácia vyhlásila 11. marca 2020 situáciu súvisiacu s koronavírusom za pandémiu, v nadväznosti na čo vyhlásila slovenská vláda dňa 16. marca 2020 núdzový stav. V reakcii na potenciálne vážne ohrozenie zdravia verejnosti, ktoré predstavuje choroba COVID - 19, slovenská vláda prijala opatrenia s cieľom zabrániť prepuknutiu nákazy, vrátane zavedenia obmedzení týkajúcich sa cezhraničného pohybu osôb, obmedzení vstupu zahraničných návštevníkov a „blokovania“ určitých odvetví, až do ďalšieho vývoja situácie. Najmä letecké spoločnosti a železnice pozastavili medzinárodnú prepravu osôb, školy, univerzity, reštaurácie, kiná, divadlá, múzeá, športové zariadenia, maloobchodníci s výnimkou maloobchodov s potravinami, potravín a lekární, ostali zatvorené. Rovnako hlavní producenti v automobilovom priemysle pozastavili svoju činnosť v slovenských, aj iných európskych krajinách. Niektoré podniky na Slovensku tiež nariadili svojim zamestnancom prácu z domu a obmedzili alebo dočasne pozastavili svoje obchodné aktivity

Hospodárske dopady týchto udalostí v širšom kontexte zahŕňajú: 
-	narušenie podnikateľských činností a ekonomickej aktivity na Slovensku s kaskádovitým dopadom na dodávateľské aj odberateľské reťazce;
-	významné narušenie podnikateľských činností v určitých odvetviach a to nielen v rámci Slovenska a aj na trhoch s vysokou závislosťou od zahraničných dodávateľských reťazcov, ako aj podnikov výrazne orientovaných na vývoz s vysokou závislosťou od zahraničných trhov. Medzi postihnuté odvetvia patrí najmä obchod a doprava, cestovný ruch, zábavný priemysel, výroba, stavebníctvo, maloobchod, poisťovníctvo, vzdelávanie a finančný sektor;
-	výrazné zníženie dopytu po tovaroch a službách, ktoré nie sú nevyhnutné;
-	nárast hospodárskej neistoty, s vplyvom na nárast volatility cien aktív či výmenných kurzov mien.

Dňa 25. marca 2020 v snahe bojovať proti dôsledkom negatívnych účinkov prepuknutia COVID-19 na ekonomiku oznámila slovenská vláda program štátnej pomoci. Podrobnosti o programe a kritériá oprávnenosti sú priebežne dopĺňané.

Spoločnosť pôsobí v stavebnom sektore, ktorý nebol vypuknutím COVID-19 významne ovplyvnený a za posledných niekoľko týždňov Spoločnosť vykázala relatívne stabilné predaje a jej činnosť vrátane dodávok bola neprerušená. Na základe verejne dostupných informácií ku dňu schválenia tejto účtovnej závierky vedenie Spoločnosti zvážilo potenciálny vývoj nákazy a jeho očakávaný dopad na Spoločnosť a hospodárske prostredie, v ktorom Spoločnosť pôsobí, vrátane opatrení, ktoré už boli prijaté slovenskou vládou a vládami iných krajín, v ktorých sa nachádzajú hlavní obchodní partneri a zákazníci spoločnosti, a to najmä Českej republiky a Poľska.

V záujme zabezpečenia nepretržitej prevádzky a udržania likvidity Spoločnosti, zaviedlo vedenie Spoločnosti niekoľko opatrení, medzi ktoré patria najmä:
-	zavedenie práce z domu na základe rotácie pre významnú skupinu administratívnych zamestnancov, ako aj zamestnancov v oddeleniach predaja a obstarávania;
-	vyškolenie zamestnancov vo výrobe tak, aby dodržiavali veľmi prísne preventívne normy vrátane sociálneho odlúčenia.

Na základe aktuálne verejne dostupných informácií, aktuálne dosahovaných výsledkov Spoločnosti, ako i vzhľadom na kroky podniknuté vedením Spoločnosti, nepredpokladáme okamžitý priamy a významne nepriaznivý vplyv prepuknutia COVID - 19 na Spoločnosť, jej prevádzku, finančnú situáciu a prevádzkové výsledky. Nemôžeme však vylúčiť možnosť, že predĺženie obmedzeného režimu, stupňovanie závažnosti takýchto opatrení alebo následný nepriaznivý vplyv takýchto opatrení na hospodárske prostredie, v ktorom pôsobíme, nebude mať nepriaznivý vplyv na Spoločnosť a jej finančnú situáciu a prevádzkové výsledky v strednodobom a dlhodobom horizonte. Situáciu naďalej pozorne sledujeme a budeme reagovať s cieľom zmierniť dopad takýchto udalostí a okolností keď nastanú.

Vedenie Spoločnosti zvážilo potenciálne dopady COVID-19 na svoje aktivity a podnikanie a dospelo k záveru, že nemajú významný vplyv na predpoklad nepretržitého pokračovania Spoločnosti vo svojej činnosti. Vzhľadom na to bola účtovná závierka k 31. 12. 2019 zostavená za predpokladu, že Spoločnosť bude naďalej  schopná pokračovať vo svojej činnosti.